สวัสดีค่ะ เมื่อวันที่ 02/01/62 ดิฉันได้มีเพศสัมพันธ์กับแฟนหนุ่มโดยใส่ถุงยาง(แต่ถุงกลับหลุดออกเสียก่อน ก่อนที่แฟนจะหลั่ง) ซึ่งประจำเดือนล่าสุดมาเมื่อวันที่ 11/12/61 จนถึงตอนนี้ประจำเดือนยังไม่มาค่ะ และได้ซื้อที่ตรวจครรภ์มาตรวจไปเมื่อวันที่ 20/01 และ 25/01 ปรากฎว่าขึ้นขีดเดียว และที่ผ่านมามีอาการเจ็บท้องน้อยบ้าง+ปวดเต้านมหนักมากๆ 1 ครั้ง อยากทราบว่าจะมีโอกาสตั้งครรภ์ไหมคะ แล้วถ้าไม่มีควรทำยังไงให้ประจำเดือนมาปกติคะ
สวัสดีค่ะ การมีเพศสัมพันธ์ในวันที่ 2 ม.ค. 62 หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ อีกทั้งหากได้ตรวจหาการตั้งครรภ์จากปัสสาวะแล้วเมื่อวันที่ 20 และ 25 ม.ค. และพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงน่าจะเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการเจ็บท้องน้อย ปวดเต้านม อาจเป็นอาการก่อนการมีประจำเดือนมาก็ได้ค่ะ หรือเกิดจากสาเหตุอื่นๆ ก็ได้ เช่น มีความเครียด หรือเกิดจากรทานยาบางชนิด เป็นต้นแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงค่อยไปปพบแพทย์เพื่อตรวจหาสาเหตุอื่นๆ ค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น